Fakling skjer der det er vanskelig å finne lønnsom anvendelse for gass fra prosessene, men innebærer ressurstap og utslipp av karbondioksid. Dette har ført til redusert bruk av fakling, men et minimum av fakling opprettholdes på grunn av sikkerhetshensyn fordi fakling er en sikker måte å bli kvitt gass og væske på hvis det oppstår en feil i prosessanlegget. En liten flamme («pilotflamme») vil derfor vanligvis brenne fra flammebommen på anlegget.